Verbruikers wat sonkrag laat installeer: loop lig hiervoor(Argieffoto: Pixabay) Verbruikers wat dit kan bekostig, staan nou tou om sonkrag te laat installeer om die gesukkel met beurtkrag die hoof te bied. Jy kan nou selfs ŉ sonkragstelsel huur en jou bank sal heel bereid wees om vir jou geld daarvoor te leen, terwyl jy ook om ŉ belastingkorting kan aansoek doen. En natuurlik staan ondernemings tou om die een te wees wat geld maak uit verbruikers se ongerief (en onkunde). Sonkragstelsels is ingewikkeld en verbruikers kan maklik ingeloop word. Ina Opperman het gaan hoor wat die Ombudsman vir Verbruikersgoedere en -dienste daaroor sê. Die Ombudsman het die afgelope tyd ŉ toename in die aantal klagtes oor die aankoop en installering van sonkragstelsels waargeneem. Oor die twaalf maande van 1 Februarie 2022 tot 9 Februarie 2023 het die kantoor 202 klagtes oor sonkragstelsels en kragopwekkers ontvang. Die mees algemene klagtes was oor: Van die 134 klagtes wat die ombudsman tot dusver hanteer het, is die klagtes opgelos in 36% van die gevalle en R277 273 is aan verbruikers terug betaal. Ander klagtes is opgelos deur die vervanging van foutiewe omsetters, sonpanele, kragopwekkers en batterye, asook die regstelling van substandaard vakmanskap. Die ombudsman, Magauta Mphahlele, het opgemerk dat 46% van die klagtes egter nie opgelos kon word nie weens ŉ gebrek aan samewerking van verskaffers se kant. “Dit bekommer ons aangesien dit beteken dat verbruikers se klagtes nie opgelos kon word nie. Dit bewys dat daar hoë vlakke van nie-nakoming rondom die Wet op Verbruikersbeskerming in hierdie sektor is. Ons doen ŉ beroep op verskaffers en installeerders van sonkragstelsels en kragopwekkers om te verseker dat hul diensstandaarde voldoen aan die vereistes van die wet en ander vervaardigings- en veiligheidstandaarde wat ingevolge ander wette vereis word.” Volgens Mphahlele dui die aard van die klagtes wat ontvang is op lae vlakke van bewustheid en begrip onder verbruikers van die hoogs tegniese produk- en installasiespesifikasies van sonkragstelsels en kragopwekkers. “Verbruikers is oor die algemeen nie ingelig oor die vereistes van sonkragstelsels of hul beperkings nie. Gevolglik ly verbruikers enorme finansiële verliese deur verkeerde toerusting aan te koop en/ of ongekwalifiseerde installeerders aan te stel.” Sy waarsku verbruikers ook om nie die selfdoenroete te volg nie, aangesien dit in baie gevalle enige vervaardigers se waarborge tot niet sal maak. Haar raad aan verbruiker is: